SET ปิดลบ 11 จุด ผวาบาทอ่อนกด “ฟันด์โฟลว์” ไหลออก แนะจับตาตัวเลขเศรษฐกิจตปท.
SET ปิดลบ 11 จุด รับบาทอ่อนกังวล “ฟันด์โฟลว์” ไหลออก แนะติดตามตัวเลขเศรษฐกิจสหรัฐ จีน และ ยุโรป แนวโน้มพรุ่งนี้คาดพักตัวต่อ ให้แนวรับที่ 1,600 จุด และมีแนวรับสำคัญที่ 1,580 จุด พร้อมให้แนวต้านที่ 1,610-1,620 จุด
SET ปิดลบ 11 จุด รับบาทอ่อนกังวล “ฟันด์โฟลว์” ไหลออก แนะติดตามตัวเลขเศรษฐกิจสหรัฐ จีน และ ยุโรป แนวโน้มพรุ่งนี้คาดพักตัวต่อ ให้แนวรับที่ 1,600 จุด และมีแนวรับสำคัญที่ 1,580 จุด พร้อมให้แนวต้านที่ 1,610-1,620 จุด
28 ก.ย. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยปรับตัวลดลงในทิศทางเดียวกับตลาดหุ้นภูมิภาค โดยได้รับแรงกดดันจากการแข็งค่าของเงินดอลลาร์สหรัฐทำให้เงินบาทอ่อนค่าและกังวลเงินทุนต่างชาติไหลออก ขณะที่ผลการประชุมคณะกรรมการนโยบายการเงิน (กนง.) มีมติเอกฉันท์ให้ปรับขึ้นอัตราดอกเบี้ยนโยบาย 0.25% ต่อปี จาก 0.75% เป็น 1% ตามคาด
โดยในช่วงที่เหลือของสัปดาห์นี้จะมีการเปิดเผยตัวเลขเศรษฐกิจของสหรัฐฯ อาทิ ยอดทำสัญญาขายบ้านที่รอปิดการขาย (pending home sales) เดือนส.ค. และสต็อกน้ำมันรายสัปดาห์จากสำนักงานสารสนเทศด้านพลังงานสหรัฐฯ(EIA) รวมไปถึงตัวเลขเศรษฐกิจของประเทศจีน และ สหภาพยุโรป ที่จะทยอยออกมา
สำหรับพรุ่งนี้คาดดัชนีจะพักตัวต่อเนื่อง โดยนักลงทุนยังมีทิศทางการนำเงินออกจากสินทรัพย์เสี่ยงอย่างต่อเนื่อง โดยให้แนวรับที่ 1,600 จุด และมีแนวรับสำคัญที่ 1,580 จุด พร้อมให้แนวต้านที่ 1,610-1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,763.32 ล้านบาท ปิดที่ 162.00 บาท ลดลง 2.50 บาท
CPALL มูลค่าการซื้อขาย 2,390.19 ล้านบาท ปิดที่ 56.75 บาท เพิ่มขึ้น 0.25 บาท
TU มูลค่าการซื้อขาย 2,075.20 ล้านบาท ปิดที่ 18.70 บาท เพิ่มขึ้น 1.20 บาท
SCB มูลค่าการซื้อขาย 1,991.98 ล้านบาท ปิดที่ 103.50 บาท ลดลง 1.50 บาท
AOT มูลค่าการซื้อขาย 1,842.18 ล้านบาท ปิดที่ 73.00 บาท ลดลง 0.50 บาท